*Projekts*

LATVIJAS REPUBLIKAS MINISTRU KABINETS

2021. gada \_\_\_.\_\_\_\_\_\_\_\_\_ Noteikumi Nr. \_\_

Rīgā (prot. Nr. \_\_. \_\_\_ §)

**Grozījumi Ministru kabineta 2020. gada 6. oktobra noteikumos Nr. 618 “Izglītības iestāžu, eksaminācijas centru, citu Izglītības likumā noteiktu institūciju, izglītības programmu akreditācijas un izglītības iestāžu vadītāju profesionālās darbības novērtēšanas kārtība”**

Izdoti saskaņā ar [Izglītības likuma](https://likumi.lv/ta/id/50759-izglitibas-likums) [14. panta](file:///C:\Users\Sarmite.Dike\AppData\Local\Microsoft\Windows\INetCache\Content.Outlook\PIBWE3BS\_blank) 8., 11. un 12.1 punktu,

[Vispārējās izglītības likuma](https://likumi.lv/ta/id/20243-visparejas-izglitibas-likums) [4. panta](file:///C:\Users\Sarmite.Dike\AppData\Local\Microsoft\Windows\INetCache\Content.Outlook\PIBWE3BS\_blank) 1. punktu,   
[Profesionālās izglītības likuma](https://likumi.lv/ta/id/20244-profesionalas-izglitibas-likums) [7. panta](file:///C:\Users\Sarmite.Dike\AppData\Local\Microsoft\Windows\INetCache\Content.Outlook\PIBWE3BS\_blank) 7. punktu

Izdarīt Ministru kabineta 2020. gada 6. oktobra noteikumos Nr. 618 “Izglītības iestāžu, eksaminācijas centru, citu Izglītības likumā noteiktu institūciju, izglītības programmu akreditācijas un izglītības iestāžu vadītāju profesionālās darbības novērtēšanas kārtība” (Latvijas Vēstnesis, 2020, 195. nr.) šādus grozījumus:

1. Aizstāt 4. punktā vārdu “oktobrim” ar vārdu “novembrim”.
2. Svītrot 13. punktā vārdus “pedagogu un”.
3. Aizstāt 19. punktā vārdu “mēneša” ar vārdiem “divu mēnešu”.
4. Izteikt 24. punktu šādā redakcijā:

“24. Dienests 10 dienu laikā pēc tam, kad pieņemts lēmums par izglītības iestādes, eksaminācijas centra vai izglītības programmas akreditāciju, savā tīmekļvietnē publisko ziņojumu.”

1. Izteikt 25. punkta ievaddaļu šādā redakcijā:

“25. Izglītības iestādes vai eksaminācijas centra darbību, izglītības iestādes darbību profesionālās ievirzes vai profesionālās pilnveides izglītības programmas īstenošanā, izglītības programmas īstenošanas kvalitāti un izglītības iestādes vadītāja profesionālo darbību vērtē atbilstoši šiem noteikumiem un izglītības kvalitātes vērtēšanas metodikai piecos kvalitātes vērtējuma līmeņos:”

1. Izteikt 26. punkta ievaddaļu šādā redakcijā:

“26. Novērtējot izglītības iestādes darbību, izglītības iestādes darbību profesionālās ievirzes vai profesionālās pilnveides izglītības programmas īstenošanā vai izglītības programmas īstenošanas un izglītības iestādes vadītāja profesionālās darbības kvalitātes jomas, nosaka kvalitātes vērtējuma līmeni katrā šādā kritērijā:”

1. Papildināt noteikumus ar 26.1 punktu šādā redakcijā:

“26.1 Novērtējot jaunas licencētas izglītības programmas īstenošanas kvalitāti vai izglītības kvalitāti jaunajā akreditētas izglītības programmas īstenošanas vietā, nosaka kvalitātes vērtējuma līmeni šo noteikumu 26.2.3. apakšpunktā minētajā kritērijā.”

1. Izteikt 27. punktu šādā redakcijā:

“27. Novērtējot izglītības iestādes darbību, izglītības iestādes darbību profesionālās ievirzes vai profesionālās pilnveides izglītības programmas īstenošanā vai izglītības programmas īstenošanas kvalitātes jomas, nosaka kvalitātes vērtējuma līmeni šo noteikumu 26.1., 26.2. un 26.3. apakšpunktā minētajiem kritērijiem.”

1. Papildināt noteikumus ar 28.1 punktu šādā redakcijā:

“28.1 Novērtējot izglītības iestādes darbību, izglītības iestādes darbību profesionālās ievirzes vai profesionālās pilnveides izglītības programmas īstenošanā, izglītības programmas īstenošanas kvalitātes jomas un izglītības iestādes vadītāja profesionālās darbības kvalitātes jomu, nosaka kvalitātes vērtējuma līmeni šo noteikumu 26.1., 26.2. un 26.3. apakšpunktā minētajiem kritērijiem un atbilstoši šo noteikumu 28. punktā noteiktajām prasībām.”

10. Izteikt noteikumu 31. punktu šādā redakcijā:

“31. Vērtējot izglītības iestādes darbības kvalitāti, izņemot izglītības iestādes darbību profesionālās ievirzes vai profesionālās pilnveides izglītības programmas īstenošanā, vērtē izglītības programmas īstenošanas kvalitāti. Ja izglītības iestāde ir akreditēta uz sešiem gadiem, atbilstoši novērtējumam uz sešiem gadiem vai uz sešiem gadiem ar nosacījumu pēc diviem gadiem vērtēt šo noteikumu 26. punktā minēto kritēriju, kas novērtēts ar kvalitātes vērtējuma līmeni “jāpilnveido”, ir akreditētas šo noteikumu 1.1. apakšpunktā minētās izglītības programmas, kuras šajā izglītības iestādē tiek īstenotas akreditācijas laikā.”

11. Papildināt noteikumus ar 51.3.1 apakšpunktu šādā redakcijā:

“51.3.1 par izglītības programmas akreditāciju līdz izglītības iestādes akreditācijas termiņam;”

12. Papildināt noteikumus ar 67. punktu šādā redakcijā:

“67. Dienests novērtē izglītības programmas, kura līdz šo noteikumu spēkā stāšanās dienai ir akreditēta uz diviem gadiem, īstenošanas kvalitāti, nosakot kvalitātes vērtējuma līmeni šo noteikumu 26.2. un 26.3.3. apakšpunktā minētajiem kritērijiem, un akreditē uz termiņu, kas nepārsniedz izglītības iestādes akreditācijas termiņu.”

Ministru prezidents A. K. Kariņš

Izglītības un zinātnes ministre A. Muižniece

Iesniedzējs:

Izglītības un zinātnes ministre A. Muižniece

Vīza:

Valsts sekretāre L. Lejiņa

I. Juhņēviča 67222504

[inita.juhnevica@ikvd.gov.lv](mailto:inita.juhnevica@ikvd.gov.lv)